
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА



КРАТКА ОБОБЩЕНА СПРАВКА ЗА КОНТРОЛНАТА ДЕЙНОСТ НА 
РИОСВ-ВРАЦА

Период 01.06.2026 г. – 30.06.2026 г.


	ПРЕДПРИЕТИ АДМИНИСТРАТИВНО НАКАЗАТЕЛНИ МЕРКИ ОТ РИОСВ-ВРАЦА ПРЕЗ МЕСЕЦ ЮНИ
 2026г.

	 проверени обекти
	 извършени проверки
	съставени актове
	актове за неизпълнение на дадени предписания
	отменени актове с резолюция
	издадени наказателни постановления
	събрани суми от имуществени санкции и глоби 
	Сключени споразумения между наказващия орган и нарушителя
	наложени санкции с НП по чл. 69 от ЗООС
	събрани суми от еднократни и текущи санкции (чл. 69 от ЗООС)

	54
	56
	0
	0
	0
	4
	14 000 лв.   7158,08 евро
	0
	0
	0
	0
	0
	7950,63 лв.    4065,09 евро
	0



През месец  юни от експертите на РИОСВ-Враца са извършени общо 56 бр. проверки, като са проверени 54 обекта, извършващи дейност на територията на област Враца. От извършените проверки 43 броя са планирана с годишния план за контролна дейност и 13 броя са извънредни. Извършена е 3 броя проверки по постъпили в инспекцията сигнали.
Осъществен е последващ контрол по изпълнение на 5 бр. предписания, дадени за привеждане дейността на обектите в съответствие с нормативните изисквания.
През отчетния период с констативни протоколи са дадени общо 4 бр. предписания. 
Във връзка с искане на ОД на МВР-Враца са извършени 7 броя съвместни проверки на обекти извършващи дейности с отпадъци от черни и цветни метали.
За периода са издадени 4 броя наказателни постановления.
· НП на юридическо лице. Не е изпълнено предписание на РИОСВ - Враца за почистване на замърсени терени в населени места на територията на община Бяла Слатина в указания срок. Осъществен състав на чл. 166, т. 3 от Закона за опазване на околната среда, във връзка с чл. 165, ал. 2 от същия закон. Имуществена санкция в размер на  2556, 46 евро/ 5000 лв.
· НП на юридическо лице. Не е изпълнено предписание на РИОСВ - Враца за почистване на замърсени терени в населени места на територията на община Козлодуй в указания срок. Осъществен състав на чл. 166, т. 3 от Закона за опазване на околната среда, във връзка с чл. 165, ал. 2 от същия закон. Имуществена санкция в размер на  2556, 46 евро/ 5000 лв.
· НП на юридическо лице. Не е изпълнено предписание на РИОСВ - Враца за почистване на замърсени терени в населени места на територията на община Криводол в указания срок. Осъществен състав на чл. 166, т. 3 от Закона за опазване на околната среда, във връзка с чл. 165, ал. 2 от същия закон. Имуществена санкция в размер на 1022,58 евро/ 2000 лв.     
· НП на юридическо лице.Не е изпълнено предписание на РИОСВ - Враца за почистване на замърсени терени в населени места на територията на община Враца в указания срок. Осъществен състав на чл. 166, т. 3 от Закона за опазване на околната среда, във връзка с чл. 165, ал. 2 от същия закон. Имуществена санкция в размер на 1022,58 евро/ 2000 лв.     
Основните акценти в контролната дейност на РИОСВ-Враца през периода са:
· Изпълнение  на Годишен план за контролна дейност за 2026 г.;
· Осъществени комплексни проверки на обекти подлежащи на контрол по два и повече  компоненти и фактори на околната среда – 4 бр.;
· Извършена е проверка по изпълнение на условията на комплексно разрешително, издадено на оператора „АСК-БУЛ“ ООД, гр. Мездра, инсталация за преработка на отпадъчни нефтопродукти;
· Осъществен контролен мониторинг на обекти формиращи отпадъчни води и заустващи във повърхностни водни обекти, с издадени разрешителни за заустване или комплексни разрешителни – 4 бр.;
· Извършени съвместно с ОД на МВР – Враца, проверки на площадки за дейности с отпадъци, притежаващи разрешителни и регистрационни документи – 7 бр.;
· Извършена е проверка от междуведомствена комисия във връзка с контрол по изпълнение на мерките и условията на одобрен актуализиран Доклад за безопасност на обект „АЕЦ Козлодуй“ ЕАД, гр. Козлодуй, област Враца – предприятие с висок рисков потенциал.
· Взето е участие в 4 бр. ДПК  и 1 бр. комисия, 2 бр. съвещания и 1 бр. ВЕЕС.

При анализ на регистрираните за м. юни от Автоматична измервателна станция „ЖП Гара”- Враца, концентрации на контролираните показатели влияещи върху качеството на атмосферния въздух на гр. Враца: фини прахови частици (ФПЧ10), серен диоксид, азотен диоксид, въглероден оксид и озон не са установени превишения на допустимите норми. 
Поради прекъсване на електрозахранването в АИС „ЖП Гара“- Враца на 18.06.2026 г. не са отчетени данни за периода от 01:00 до 05:00 часа.
През периода в инспекцията са внесени: 
 - общо 47 бр. Уведомления за инвестиционни предложения, от които: 
 - Уведомления за инвестиционни предложения, подлежащи на процедура по реда на глава шеста на ЗООС – 6 бр. 
- Уведомления за план/програма/стратегия, подлежащи на процедура по реда на глава шеста от ЗООС – 2   бр. 
- Искане за преценяване на необходимостта от извършване на ОВОС – 4 бр. 
През горепосоченият период са издадени:
- Решения за преценяване на необходимостта от извършване на ОВОС, с характер на решенията „да не се извършва ОВОС” – 3 бр.
За периода са изготвени общо 53  броя писма до възложителите, в хода на процедурите по ОВОС и ЕО и във връзка с тяхното провеждане, както и в оперативния порядък на изпълнение на заложените цели по ОВОС и ЕО (до МОСВ, уведомителни писма относно провежданите процедури по ОВОС/ЕО, по писмени консултации по определяне на обхвата, съдържанието и формата на доклади за ОВОС/ЕО и оценка качеството на ДОВОС-процедури от компетентност на МОСВ и РИОСВ, за допълнителна информация, за смяна на възложител, за становища до БДДР-Плевен, РЗИ-Враца, ИАРА, за правно действие на издадено от директора на РИОСВ – Враца Решение за преценяване на необходимостта от извършване на оценка на въздействието върху околната среда, промяна на възложител и др.).
За отчетния период няма отменени/потвърдени с влезли в сила решения (на МОСВ или съответен съд) по обжалвани актове по реда на глава VІ от ЗООС, издадено преди отчетния период. 
	Взето е участие в заседание на МК, специализиран състав на Висш експертен екологичен съвет, за разглеждане на документацията на проект на План за определяне на приоритетни зони за развитие на обекти за производство на електрическа енергия от вятъра на 12.06.2026 г.
При осъществяването на превантивния и последващ контрол, с цел опазване на защитените зони от мрежата Натура 2000 в областта, през периода е извършено следното:
Във връзка с постъпилите уведомления за ИП/ППП, са издадени:
· 1 бр. Решение по ОС по реда на чл.31 от Закона за биологичното разнообразие и Глава втора от Наредбата за ОС: Решение № ВР-8-ОС/29.06.2026 г. за ИП, попадащо в границите на защитена зона BG0000166 „Врачански Балкан“ за опазване на природните местообитания и на дивата флора и фауна; 
· За 7 бр. ИП, попадащи в обхвата на Глава шеста на ЗООС, е извършена процедура по преценяване на вероятната степен на значително отрицателно въздействие върху защитените зони, по реда на глава III от Наредбата за ОС и е представено становище, което е част от издадените решения по реда на ЗООС;
· 52 бр. писма по чл. 2, ал.2 от Наредбата за ОС, за преценяване вероятността от въздействие върху защитените зони, за инвестиционни предложения, планове, програми и проекти, извън обхвата на Глава шеста от ЗООС;
· Изготвени са писма в отговор на постъпили заявления от граждани и институции, както следва: във връзка със закупуване на техника; за смяна НТП на поземлени имоти; за определяне местоположението на имоти спрямо защитени природни обекти и наличието на режими и забрани, и др.;
· Актуализирани са регистрите за процедираните ИП, ППП постъпили през периода в инспекцията, относно местоположението им спрямо защитените зони, етап на реализация и др.;
През отчетния период, при осъществяване на контролната дейност, относно спазването на режимите, ограниченията и забраните, определени със заповедите за обявяване и Закона за защитените територии са извършени 2 бр. планови проверки на следните защитени територии:
· Защитена местност „Данева могила“, за опазване на група вековни дървета и характерен ландшафт. Не са констатирани нарушения;
· Защитена местност „Коритата“, за опазване на естествено находище на червен божур. Не са констатирани нарушения.
Взето е участие в 2 бр. комисии, във връзка с изработването на горскостопанските карти, ловностопански план, план за дейностите по опазване на горските територии от пожари, както и изработването на горскостопански план за горските територии - държавна собственост в района на дейност на ТП ДГС Мездра и ТП ДГС Оряхово.
От паркова охрана към РИОСВ-Враца са извършени 2 бр. планови проверки на резерват „Врачански карст“, при които не са установени нарушения в режима на защитената територия, съгласно ЗЗТ и заповедта за обявяване. Установено е увреждане на информационни табели, най-вероятно причинено от диви животни. 
Взето е участие в работно съвещание по стопанисване на горите, организирано от СЗДП – Враца. 
Взето е участие в работна среща в Областна администрация Враца за докладване на готовността и предприетите мерки във връзка с пожароопасния сезон в полските и горските територии на област Враца.
Извършени са 3 бр. планови проверки на вековни дървета обявени по реда на Глава пета от ЗБР. При проверките е установено, че дърветата са в добро фитосанитарно състояние, с изключение на едно дърво от вида обикновен орех, което не е намерено на мястото, на което е посочено в заповедта за обявяването му. От страна на инспекцията ще бъдат предприети действия за заличаването му от регистъра на вековните дървета в България.
На основание утвърдена от министъра на околната среда и водите „Годишна програма за провеждане контрол върху работата с ГМО в контролирани условия и освобождаването им в ОС“, и във връзка с изпълнение на план-графика за 2026 г., е извършена 1 бр. планова проверка на опитно поле по сортоизпитване на ИАСАС в с. Селановци, общ. Оряхово. Съгласно план-графика, пробонабирането е извършено съвместно с експерти от ИАОС, по време на което са взети растителни проби за анализ за наличие на ГМ ДНК. 
На 26.06.2026 г. са намерени в безпомошно състояние екземпляри от вида гарван и кукукявка, защитени видове на територията на цялата страна, включени в Приложение 3 на Закона за биологичното разнообразие. В тази връзка, от страна на инспекцията е направена необходимата организация и птиците са транспортирани за лечение в Спасителен център за диви животни „Зелени Балкани“– гр. Стара Загора.
След постъпил сигнал от медията „Булнюз“ за множество жаби, видени по пътя между селата Чирен и Девене, експерти на РИОСВ – Враца извършиха незабавна проверка на място. При проверката се установи, че подобни масови придвижвания са характерни за вида и могат да доведат до временно струпване на голям брой екземпляри по пътища, разположени в близост до водоеми
На 10.06.2026 г. е взето участие в регионална кръгла маса: Планът за възстановяване на природата: мерки, граждански права и възможности, организирано от WWF България.
Взето е участие в Първа информационна среща във връзка с изпълнението на договор №Д-30-28/19.05.2025 г. с предмет „Определяне на специфични цели и мерки на защитени зони от мрежата Натура 2000“.

Във връзка с достъпа на обществеността до процедурите по ОВОС/ЕО, на интернет страницата на РИОСВ- Враца са поддържани съответните информационни масиви, като са изготвяни и съответните съобщения за тях. 
Своевременно са изготвяни протоколите, във връзка с удостоверяване поставянето и свалянето от таблото на инспекцията на издадените Решения по глава шеста от ЗООС, по отношение достъп на обществеността чрез таблото на инспекцията.
Специализираните програмни Публични регистри (онлайн) по ОВОС и ЕО са актуализирани своевременно с данни за текущите процедури.  
На интернет страницата на инспекцията са публикувани 3 бр. прессъобщения.
През периода е постъпило едно заявление по ЗДОИ. Ииздадено е едно Решение за предоставяне на исканата информация
На 5 юни 2026 г. по повод Световния ден на околната среда, Регионалната инспекция по околната среда и водите – Враца организира акция по почистване на замърсени терени в местността Рашов дол, в близост до природната забележителност „Ритлите“, село Люти брод. Инициативата се вписа и в целите на националната кампания „Да изчистим България“, насочена към опазването на природата и формирането на отговорно отношение към околната среда.
В мероприятието се включиха служители на екоинспекцията, които почистиха от нерегламентирано изхвърлени отпадъци прилежащите терени в района. Събраните отпадъци бяха подготвени за последващо транспортиране и третиране по установения ред.
Изборът на мястото не е случаен. Районът на Рашов дол и природната забележителност Ритлите представлява ценен природен и туристически ресурс. Поддържането на чиста и привлекателна околна среда е от съществено значение както за опазването на природата, така и за развитието на устойчив туризъм. Всеки гражданин може да допринесе за по-чиста околна среда чрез отговорно управление на отпадъците и активно участие в доброволчески инициативи.
На 29.06.2026 г. експерти от Регионална инспекция по околната среда и водите – Враца заедно с Регионална лаборатория – Враца се включиха в инициативата на АЕЦ „Козлодуй“ ЕАД, посветена на отбелязването на Международния ден на река Дунав.
 Събитието събра представители на институции, деца и младежи, обединени от каузата за опазване на една от най-значимите европейски реки. Програмата започна с наблюдение на птици от брега на реката, съвместно с клуб „Живият свят“ към ЦПЛР –ОДК, гр. Козлодуй. Участниците имаха възможността да видят едни от характерните за района видове като млад розов пеликан, сива чапла и корморани. Акцент в програмата беше плаването с кораба „Радецки“, което предостави на участниците различна перспектива към река Дунав и нейната роля за природата и хората.
Участието на РИОСВ-Враца в инициативата е израз на ангажираност на инспекцията към повишаване на екологичната култура и обществената информираност за необходимостта от опазване на река Дунав и нейното богато биоразнообразие.

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com

